Magnavox Odyssey

Magnavox Odyssey on esimene kodukasutuseks loodud mängukonsool. Magnavox Odyssey riistvara arendas Ralph H. Baer ettevõttes Sanders Associatesis, kuid Magnavox arendas lõpuni ning avaldas selle 1972. aasta septembris. 

Mängukonsool koosneb valge-, pruuni- ja mustavärvilisest karbist, millega on ühenduses kaks risttahukakujulist mängupulti. Magnavox Odyessy on võimeline kuvama kolme ruudulist täppi ja ühte varieeruva kõrgusega liini mustvalgel ekraanil, erinevate liikumisvõimalustega sõltuvalt mängust. Mängimiseks kasutati monitoril plastikust pealiskihti ning pultidel olid rullikud, millega oli mängijal võimalik oma ruudulist täppi juhtida. Konsool ei suutnud jälgida mänguskoori ning audiot kasutada, mistõttu oli Magnavox Odyssey mängudel kaasas vajalikud mängurahad, kaardipakid, mängulauad ja plastikust pealiskihid, et videomängud oleksid kaasahaaravamad ja arusaadavamad. Idee mängida videomänge teleris tuli Ralph H. Baeril 1966. aastal. Ta arendas prototüüpe kolm aastat koos meeskonnaliikmete Bill Harrisoni ja Bill Ruschiga.

Disain
Magnavox Odyssey koosnes mustast, valgest ja pruunist ristkülikukujulisest karbist, millele oli võimalik juhtmega ühendada kaks risttahukakujulist mängupulti. Odyssey peal on mängukaardi pesa, toitepesa, lisaseadme pesa, televiisoriga ühendamise liides, juhtnupp, kiirendusnupp ja mängupultide pesad. Mängupultide ühendamiseks oli 12-klemmised pistikud, mis sobisid ainult sellele mängukonsoolile. Juhtnupuga reguleeriti mänguasukohta televiisoril ning kiirendusnupuga reguleeriti videomängu kiirust. Konsooli taga on aku, mille sees on kuus C-tüüpi patareid ning kaasa oli võimalik osta vahelduvvoolu laadija. Mängukonsooli sees on 12 moodulkaarti vooluringi jaoks, raadiosageduste moodulid metallkarbis, millega kuvatakse videot, kanalite vahetuse nupp, 4 täpigeneraatori moodulit, millega on võimalik kalibreerida täpi kõrgust, pikkust, asukohta ja eredust.
pisi|Magnavox Odyssey emaplaat ja selle moodulid 
pisi|Magnavox Odyssey risttahukakujuline mängupult ja selle 12-klemmine pistik 
Kaasas oli mängukonsooliga, kaks mängupulti, koaksiaalkaabel televiisoriga ühendamiseks ja tarvikud, näiteks: kasutusjuhend konsooli installeerimisjuhiste ja mängureeglitega, pealiskihid, mitu kaardipakki, täringud, tabloo skoori hoidmise jaoks, žetoonid ja patareid. Samas müüdi ka vahelduvvooluadaptereid, konsoolikohvrit, valguspüstolikomplekti ja 10 videomängu. 
pisi|Magnavox Odysseyga kaasas olevad tarvikud
pisi|Magnavox Odyssey ja selle mäng "Pingpong" teleriekraanil 

Arendamine
1955. aastal oli Ralph H. Baer Loral Corporationis, kus ta oli telerite väljatöötaja. Tal tuli idee ehitada mäng, mis eristaks nende televiisorit konkurentsist. 1966. aastal tuli Baeril bussi oodates mõte teha tehnoloogiline seade, millega oleks võimalik mänge mängida teleris. Ta moodustas väikse meeskonna, milles oli Bill Harrison, kes tegeles mängukonsooli prototüübiga, ning Bill Rusch, kes mõtles välja videomängude kontseptid ja arendas vooluringide skeeme. 1967. aastal oli Baeri meeskonnal arendatud töötav prototüüp TV Game #2, mida näidati Sanders Associatesi juhatusliikmetele. Seetõttu hakati arendama prototüüpi kommertskasutuseks. 1967. aasta augustiks oli Bill Harrison saanud valmis kolmanda prototüübi TV Game #3, mis oli varasematest kompaktsem. 1967. aasta oktoobris olid Bill Harrisson ja Bill Rusch arendanud neljanda prototüübi TV Game #4, kus kasutati Bill Ruschi disainitud "täpigeneraatoreid" vooluringis, et mängijal oleks mängust hõlpsam aru saada. 4. prototüübi peal oli võimalik mängida pingpongi ning lihtsamaid põgenemismänge. 1967. aasta detsembriks ja 1968. aasta jaanuaris jätkas Bill Harrison viienda prototüübi TV Game #5 arendamist, hõlmates kiirendatud vooluringi, mille oli välja arendanud Bill Rusch. 5. prototüübil rakendasid nad valguspüstolit küsimustikmängu jaoks, kus oli võimalik valida vastuseid televiisori ekraanilt. Peale viiendat prototüüpi Bearil rahastust enam polnud. Majanduslanguse tõttu pidi Sanders Associates prioriseerima oma ülalpidamist ning 11 000 töötajast jäi järele ainult 4000. 1968.aasta septembris sai Baer täiendavat rahastust ning nad arendasid 6. prototüüpi TV Game #6, millel kasutati lülitiga programmeerimist, et valida erinevaid mängurežiime. 1969. aasta alguseks oli neil valminud viimane prototüüp Brown Box, millel oli valguspüstol ja kaks 2 ruudulist mängupulti. See oli lülitiga programmeeritav ning selle peal oli võimalik mängida spordi, labürindi ja küsimustikega mänge. 1968.aasta lõpus kui Brown Box prototüüp oli valmis saanud, ei leitud investoreid, kes sooviksid osta seda ära, kuid Sanders Associatesi advokaat Lou Etlinger leidis lahenduse: suhelda teleritootjatega, kuna nad kasutavad samu detaile, millest Brown Box koosneb. Paljud tootjad olid huvitatud, kuid nendega polnud võimalik allkirjastada. Esimene firma, kes oli entusiastlikult huvitatud oli RCA Corporation, mistõttu RCA Corporation soovis luua Sanders Associatesiga litsentsilepingut, kuid see ebaõnnestus RCA Corporationi rangetest tingimustest. Juhuslikult, üks endistest RCA Corporationi läbirääkijatest Ben Enders jäi entusiastlikuks Brown Boxist kui läks tööle Magnavoxi ning rääkis oma ülemusele sellest võimalusest. Selle haripunkt oli 17. juulil 1969, kui Magnavoxi asepresident Gerry Martin sai ise personaalse demo prototüübist. Peaaegu aasta kestnud läbirääkimised lõppesid, kui Magnavox allkirjastas litsentsikasutamise lepingu. 
pisi|Brown Boxi prototüüp Smithsonian Institutionis

Mängud
Magnavox Odysseyle loodi kokku 28 mängu, mida levitati 11 mängukaardil. 12 mängu oli USA versiooni konsoolil kaasas ning 10 mängu oli rahvusvahelisel versioonil kaasas.
PealkiriMängukaartKirjeldusUSA versioonRahvusvaheline versioon "Table Tennis" 1  Kaks mängijat kasutavad lauatennisereketeid, et lüüa palli edasi-tagasi; ei kasuta plastikust pealiskihti  Konsooliga kaasas  Konsooliga kaasas "Ski" 2  Üks mängija liigutab ruudulist punkti esindades suusatajat, kes liigub edasi-tagasi mäe nõlvakul; mängijad peavad ise jälgima oma aega ja penalteid  Konsooliga kaasas  Konsooliga kaasas "Simon Says" 2  Kolme mängijaga mäng, kus kaks mängijat peavad vajutama oma valitud karakteri keha pildi peale kui kolmas mängija ütleb seda, põhineb Simon ütleb mängust  Konsooliga kaasas  Konsooliga kaasas "Tennis" 3  Kaks mängijat kasutavad reketeid, et lüüa palli edasi-tagasi; kasutab tenniseväljaku pealiskihti ning mängijad peavad jälgima mängureegleid  Konsooliga kaasas  Konsooliga kaasas "Analogic" 3  Matemaatikamäng, kus mängijad saavad liigutada ruute, mida on näidatud pealiskihil kui ruudu number on paaris, paaritu või kui ruudu number on teiste mängijate ruudusummad Konsooliga kaasas  Konsooliga kaasas "Hockey" 3  Kaks mängijat kasutavad reketeid, et lüüa litrit edasi-tagasi; kasutab hokiväljaku pealiskihti ning mängijad ainult skoorivad siis, kui litter on jõudnud vastase väravasse  Konsooliga kaasas  Konsooliga kaasas "Football" 3, 4 Kahemängijaline mäng, kus kasutatakse ekraanil liigutamist, täringuid ja kaardivõtmist, et luua jalgpalli mäng; servimine, söötmine ning palli löömine, kasutab kaarti nr 3 ning jooksmine kasutab kaarti nr 4  Konsooliga kaasas  Puudub informatsioon "Cat and Mouse" 4  Kahe mängijaga mäng, mida mängitakse ruudustiku peal, kus hiir proovib põgeneda kassi eest oma majja, et kass teda kätte ei saaks  Konsooliga kaasas  Müüdi eraldi "Haunted House" 4  Kahe inimese põgenemisemäng, mida mängiti kummitusemaja pealiskihiga, kus detektiiv proovib koguda kõiki vihjeid ilma, et kummitus püüaks ta kinni  Konsooliga kaasas  Müüdi eraldi "Submarine" 5  Täpsuslaskmise mäng, kus üks mängija liigutab allveelaeva mereteel ning teine mängija peab torpeedona laevadele pihta saama  Konsooliga kaasas  Konsooliga kaasas "Roulette" 6  Tõenäosusemäng, kus mängijad panustasid žetoonidega ning pidi mängupuldi rullikuga keerutama ruletilauda  Konsooliga kaasas  Müüdi eraldi "States" 6  Hariduslikmäng, mida mängiti USA osariikidest pealiskihiga ning trivia kaardipakiga, kus oli 50 kaarti küsimustega osariikide kohta  Konsooliga kaasas  Puudub informatsioon "Fun Zoo" 2  Rallimäng, milles kasutati loomaaia pealiskihti, kus kolmas mängija valib loomakaardi, mille vastu teised mängijad peavad rallima  Müüdi eraldi Puudub informatsioon "Baseball" 3  Kahemängijaline mäng, kus kasutatakse ekraanil liigutamist, täringuid ja kaardivõtmist, et luua pesapalli mäng  Müüdi eraldi  Puudub informatsioon "Invasion" 4, 5, 6 Strateegiamäng, kus kasutatakse strateegiliste liigutuste kombinatsioone lauamängu peal ning taktikalise võitlust ekraani peal; erinevad rünnakud kasutavad erinevaid kaarte  Müüdi eraldi  Puudub informatsioon "Wipeout" 5  Rallimäng, milles kasutatakse sõidutee pealiskihti ning mängulauda; mängulaua kaudu jälgitakse ringe ning teise mängija punkt koos palli punktiga jälgib aega  Müüdi eraldi  Konsooliga kaasas "Volleyball" 7  Kaks mängijat kasutavad reketeid, et lüüa palli edasi-tagasi; kasutab võrkpalliväljaku pealiskihti ning mängijad saavad punkte siis, kui pall on jõudnud üle võrgu  Müüdi eraldi  Konsooliga kaasas "Soccer" 8  Kaks mängijat kasutavad reketeid, et lüüa palli edasi-tagasi; kasutab jalgpalliväljaku pealiskihti ning mängijad saavad punkte siis, kui pall on jõudnud vastase väravasse  Puudub informatsioon  Konsooliga kaasas "Handball" 8  Kaks mängijat kasutavad reketeid, et lüüa palli edasi-tagasi; kasutab käsipalliväljaku pealiskihti, ning mõlemad mängijad on samal pool väljakut ning nende vastas on sein  Müüdi eraldi  Puudub informatsioon "Prehistoric Safari" 9  Üks mängija asetab oma punkti eelajalooliste loomade peale ning teine mängija proovib tulistada punkti valguspüstoliga nii vähe kui võimalik; mida vähem laske, seda rohkem punkte  Müüdi koos valguspüstoliga  Müüdi koos valguspüstoliga "Dogfight!" 9  Üks mängija liigutab oma punkti lennutee peale pealiskihil ning teine mängija proovib tulistada punkti valguspüstoliga   Müüdi koos valguspüstoliga   Müüdi koos valguspüstoliga "Shootout!" 9  Üks mängija on bandiit Metsiku lääne linnas ning liigub tee peal, peatudes akende juures, et teine mängija saaks lasta teda valguspüstoliga  Müüdi koos valguspüstoliga  Müüdi koos valguspüstoliga "Shooting Gallery" 10  Mängu pealiskiht sisaldab lasketiiru, millel on mitu rida sihtmärke ning mängija proovib lasta arvuti juhtitavat punkti  Müüdi koos valguspüstoliga  Müüdi koos valguspüstoliga "Percepts" 2  Rallimäng, mille pealiskiht sisaldab ruute erinevate mustrite ja sümbolitega ning mängijad võistlevad selle üle, kes esimesena jõuab õige ruuduni kui korreleeriv kaarti on tõmmatud kaardipakist  Tasuta koos küsimustikuga  Puudub informatsioon "Brain Wave" 3  Keeruline strateegiamäng, mis kasutas kaarte ning täringuid  Müüdi eraldi Puudub informatsioon "W.I.N." 4  Mäng, kus mängijad liigutavad oma täpid sümbolite peale, et täita oma võidukaart ära, kuid nende täpp on nähtamatu kuni restart-nuppu on vajutatud; mängul on kaasas pealiskiht, mille peal on erinevad sümbolid  Müüdi eraldi  Puudub informatsioon "Basketball" 8  Kaks mängijat kasutavad reketeid, et lüüa palli edasi-tagasi; kasutab korvpalliväljaku pealiskihti  Müüdi eraldi  Puudub informatsioon "Interplanetary Voyage" 12  Mängija peab juhtima oma täppi planeetideni, mis on antud missiooni kaartidel ning mängijal on limiteeritud kiirenduskäike  Müüdi eraldi  Puudub informatsioon

Viited

Kategooria:Mängukonsoolid